Document ID: 32009R1179

ΚΑΝΟΝΙΣΜΌΣ (ΕΚ) αριθ. 1179/2009 ΤΗΣ ΕΠΙΤΡΟΠΉΣ
της 26ης Νοεμβρίου 2009
για την τροποποίηση ή την κατάργηση ορισμένων κανονισμών για την κατάταξη εμπορευμάτων στη Συνδυασμένη Ονοματολογία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
Εκτιμώντας τα ακόλουθα:
(1)
Ορισμένοι κανονισμοί της Επιτροπής σχετικά με την κατάταξη εμπορευμάτων, οι οποίοι εκδόθηκαν με σκοπό την εξασφάλιση της ομοιόμορφης εφαρμογής της Συνδυασμένης Ονοματολογίας που θεσπίσθηκε με τον κανονισμό (ΕΟΚ) αριθ. 2658/87, αναφέρονται σε κωδικούς ή σημειώσεις που είτε δεν υφίστανται είτε δεν ισχύουν πλέον. Ως εκ τούτου, πρέπει να τροποποιηθούν, ούτως ώστε να λαμβάνουν υπόψη τους κατάλληλους κωδικούς και τις ισχύουσες σημειώσεις.
(2)
Οι κατατάξεις εμπορευμάτων που θεσπίζονται με ορισμένους άλλους κανονισμούς έχουν καταστεί περιττές ή δεν είναι πλέον συναφείς ούτε έγκυρες, μεταξύ άλλων, εξαιτίας αλλαγών στις περιγραφές των αγαθών και στους σχετικούς κωδικούς στο Εναρμονισμένο Σύστημα ή στη Συνδυασμένη Ονοματολογία. Κατά συνέπεια, οι εν λόγω κανονισμοί πρέπει να τροποποιηθούν ή να καταργηθούν.
(3)
Η μέθοδος ανάλυσης που ορίζεται στον κανονισμό της (ΕΟΚ) αριθ. 3470/89 Επιτροπής (2) έχει καταστεί περιττή δεδομένου ότι η συμπληρωματική σημείωση για την εφαρμογή της οποίας χρησιμοποιείτο η εν λόγω μέθοδος δεν υφίσταται πλέον. Ο κανονισμός (ΕΟΚ) αριθ. 3470/89 θα πρέπει, επομένως, να καταργηθεί.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι κανονισμοί που αναφέρονται στον παρόντα κανονισμό, στη στήλη (2) του πίνακα του παραρτήματος Ι, τροποποιούνται κατά τα όσα αναφέρονται στο παράρτημα αυτό.
Άρθρο 2
Οι κανονισμοί που απαριθμούνται στη στήλη (2) του πίνακα του παραρτήματος ΙΙ του παρόντος κανονισμού τροποποιούνται κατά τα όσα αναφέρονται στο παράρτημα αυτό.
Άρθρο 3
Οι κανονισμοί που απαριθμούνται στο παράρτημα ΙΙΙ του παρόντος κανονισμού καταργούνται.
Άρθρο 4
Ο παρών κανονισμός αρχίζει να ισχύει την εικοστή ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Νοεμβρίου 2009.

Labels: 3
15
19